ཚང་མས་ཤེས་གསལ་ལྟར།བཅའ་ཁྲིམས་ཀྱི་སྙོམས་སྒྲིག་བྱ་ཡུལ་ནི་མིའི་བྱ་སྤྱོད་ཡིན།ཉེས་ཁྲིམས་ཐད་ནས་བལྟས་ན།མིའི་བྱ་སྤྱོད་གང་ཞིག་ནག་ཉེས་སུ་གྲུབ་མིན་ལ་ཚད་གཞི་གཙོ་བོ་གཉིས་ཡོད།གཅིག་ནི་བྱ་སྤྱོད་དེ་ཉེས་ཁྲིམས་དང་འགལ་ཡོད་མེད་དང་།ཅིག་ཤོས་ནི་བྱ་སྤྱོད་དེས་སྤྱི་ཚོགས་ལ་གནོད་པ་ལྡན་མིན་ལ་ཐུག་ཡོད།ཁྲིམས་འཛིན་ལས་ཁུངས་ལ་མཚོན་ན།ཚད་གཞི་སྔ་མ་དེ་ཚད་གཞི་ཕྱི་མ་ལས་ཤིན་ཏུ་གཙོ།ཅིའི་ཕྱིར་ཞེ་ན།ཉེས་ཆད་ཁྲིམས་བཀོད་ནི་ཁྲིམས་འཛིན་ལས་ཁུངས་ཀྱི་བླང་བྱ་དང་ཉེས་ཆད་རིགས་འགེལ་ནི་སྤང་བྱ་ཡིན་པའི་ཕྱིར།